CELEX: 32013D0520
Language: lt
Date: 1382313600000
Title: 2013/520/ES: 2013 m. spalio 21 d. Komisijos įgyvendinimo sprendimas, kuriuo panaikinamas Įgyvendinimo sprendimas 2011/874/ES (pranešta dokumentu Nr. C(2013) 6828)  Tekstas svarbus EEE

23.10.2013   
            
            
               LT
            
            
               Europos Sąjungos oficialusis leidinys
            
            
               L 281/27
            
         KOMISIJOS ĮGYVENDINIMO SPRENDIMAS
   2013 m. spalio 21 d.
   kuriuo panaikinamas Įgyvendinimo sprendimas 2011/874/ES
   (pranešta dokumentu Nr. C(2013) 6828)
   (Tekstas svarbus EEE)
   (2013/520/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją (1), ypač į jos 17 straipsnio 2 dalies įvadinį sakinį bei b punktą ir 17 straipsnio 3 dalies a punktą,
   atsižvelgdama į 2003 m. gegužės 26 d. Europos Parlamento ir Tarybos reglamentą (EB) Nr. 998/2003 dėl gyvūnų sveikatos reikalavimų, taikomų ne komerciniam naminių gyvūnėlių judėjimui, ir iš dalies keičiantį Tarybos direktyvą 92/65/EEB (2), ypač į jo 8 straipsnio 4 dalį,
   kadangi:
   
               (1)
            
            
               2013 m. birželio 12 d. Europos Parlamento ir Tarybos reglamente (ES) Nr. 576/2013 dėl gyvūnų augintinių vežimo nekomerciniais tikslais, kuriuo panaikinamas Reglamentas (EB) Nr. 998/2003 (3), nustatytos sąlygos, susijusios su gyvūnų augintinių vežimu iš trečiųjų šalių ir vežant tokius gyvūnus pateikiamo sertifikato pavyzdžiu. Tuo reglamentu nuo 2014 m. gruodžio 29 d. panaikinamas ir pakeičiamas Reglamentas (EB) Nr. 998/2003. Reglamente (ES) Nr. 576/2013 nustatyta, kad vienu kartu nekomerciniais tikslais vežant daugiau kaip penkis šunis, kates arba šeškus, šie gyvūnai augintiniai turi atitikti Direktyvoje 92/65/EEB nustatytus gyvūnų sveikatos reikalavimus;
            
         
               (2)
            
            
               2011 m. gruodžio 15 d. Komisijos įgyvendinimo sprendime 2011/874/ES, kuriuo nustatomas trečiųjų šalių ir teritorijų, iš kurių į Sąjungą leidžiama importuoti šunis, kates bei šeškus ir nekomerciniais tikslais įvežti daugiau kaip penkis šunis, kates bei šeškus, sąrašas ir tokių gyvūnų importo ir nekomercinio įvežimo į Sąjungą sertifikatų pavyzdžiai (4) nustatytas trečiųjų šalių ir teritorijų, iš kurių leidžiama į Sąjungą importuoti šunis, kates ir šeškus ir nekomerciniais tikslais įvežti daugiau kaip penkis šunis, kates arba šeškus, sąrašas pagal Direktyvą 92/65/EEB ir tokio importo ir vežimo nekomerciniais tikslais sveikatos sertifikatas ir ne daugiau kaip penkių šunų, kačių arba šeškų į Sąjungą nekomerciniais tikslais sveikatos sertifikatas pagal Reglamentą (EB) Nr. 998/2003;
            
         
               (3)
            
            
               įsigaliojus Reglamentui (ES) Nr. 576/2013 buvo priimti 2013 m. birželio 28 d. Komisijos įgyvendinimo reglamentas (ES) Nr. 577/2013 dėl nekomerciniais tikslais vežamų šunų, kačių ir šeškų identifikavimo dokumentų pavyzdžių, teritorijų ir trečiųjų šalių sąrašo sudarymo ir deklaracijų, kuriomis patvirtinama, kad įvykdytos tam tikros Europos Parlamento ir Tarybos reglamente (ES) Nr. 576/2013 nustatytos sąlygos, formato, išdėstymo ir kalbos reikalavimų (5) ir 2013 m. spalio 21 d. Komisijos įgyvendinimo sprendimas 2013/519/ES, kuriuo nustatomas teritorijų ir trečiųjų šalių, iš kurių leidžiama importuoti šunis, kates ir šeškus, sąrašas ir šių importuojamų gyvūnų sveikatos sertifikato pavyzdžiai (6);
            
         
               (4)
            
            
               įsigaliojus Įgyvendinimo reglamentui (ES) Nr. 577/2013 ir Įgyvendinimo sprendimui 2013/519/ES, Įgyvendinimo sprendimo 2011/874/ES nuostatos paseno;
            
         
               (5)
            
            
               Įgyvendinimo reglamentas (ES) Nr. 577/2013 ir Įgyvendinimo sprendimas 2013/519/ES taikomi nuo 2014 m. gruodžio 29 d.; dėl Sąjungos teisės aktų aiškumo Įgyvendinimo sprendimas 2011/874/ES turėtų būti panaikintas nuo tos pačios dienos;
            
         
               (6)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimas 2011/874/ES panaikinamas.
   2 straipsnis
   Šis sprendimas taikomas nuo 2014 m. gruodžio 29 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2013 m. spalio 21 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 268, 1992 9 14, p. 54.
   
      (2)  OL L 146, 2003 6 13, p. 1.
   
      (3)  OL L 178, 2013 6 28, p. 1.
   
      (4)  OL L 343, 2011 12 23, p. 65.
   
      (5)  OL L 178, 2013 6 28, p. 109.
   
      (6)  Žr. šio Oficialiojo leidinio p. 20.